b'\n_START_ARTICLE_\nAndres Vainola\n_START_PARAGRAPH_\nAndres Vainola (s\xc3\xbcndinud 19. juulil 1966) on Eesti ettev\xc3\xb5tja._NEWLINE_Vainola on l\xc3\xb5petanud Tallinna Tehnika\xc3\xbclikooli automaatika ja telemehaanika erialal (1987) ning \xc3\xa4rikorralduse erialal (1998). Ta on t\xc3\xb6\xc3\xb6tanud Eesti Muusikaakadeemia infotehnoloogia spetsialistina (1989\xe2\x80\x931991), ASi Eesti Kommertsb\xc3\xbcroo kommersdirektori ja juhatuse liikmena (1992\xe2\x80\x931994), Eesti Erastamisagentuuri ettev\xc3\xb5tlus\xc3\xbcksuse spetsialistina (1994\xe2\x80\x931997), Eesti Elektriv\xc3\xb5rkude Ehituse juhatuse esimehena (1997\xe2\x80\x932000)._NEWLINE_Aastatel 2000\xe2\x80\x932014 oli juhtivatel ametikohtadel elektriv\xc3\xb5rke ja sidekommunikatsioone ehitavas Soome kontsernis Empower. Ta on 2007. aastast Eesti Liinirongid AS n\xc3\xb5ukogu liige._NEWLINE_Alates 2014. detsembrist on ta Eesti Energia juhatuse liige kaevandamise ja hoolduse valdkonnas ning 1. maist 2015 ka Eesti Energia Kaevanduste juhatuse esimees._NEWLINE_Vainola on ka J\xc3\xb5el\xc3\xa4htme valla Koljunuki sadama omanik ja sadamakapten._NEWLINE_Tema hobideks on meres\xc3\xb5it, kalap\xc3\xbc\xc3\xbck, jaht, korvpall ja reisimine.'